NaiveNeuron/SloPal huggingface dataset:
Kollár, Boris, predseda NR SR (2021-10-26):
S ďalšou faktickou poznámkou vystúpi pán poslanec Jarjabek.
Viskupič, Jozef, poslanec NR SR (2016-12-07):
Práve preto som predkladal možno dva alternatívne návrhy, možnože tak ako kolega z opozície, tak sa nad tým bude zamýšľať aj väčšina tohoto parlamentu a tých argumentov je viacej, ak som pochopil ten tvoj, je dosť na hrane samotná technicko-personálna obslúžiteľnosť toho, aby sa to dalo takpovediac zadministrovať v prípade, že potrebujeme doplniť ešte 76 % subjektov, čo je podporný argument na to, aby sme lehotu predĺžili, a nehovorili o číslach, ktoré by neobsahovali ani možno nejakú zadefinovanú hranicu 80-90 % subjektov, ktoré by to mohli zvládnuť. Uvidíme, ako sa s tým vysporiada navrhovateľ. Jeden alebo druhý, alebo tretí argument hovorí v prospech toho, aby tá lehota bola dlhšia. Ďakujem.
Blahová, Natália, poslankyňa NR SR (2017-03-22):
Ďakujem pekne za slovo. Neviem, či ešte viem, čo som chcela povedať, lebo tuto náš mladý fašistický kolega ma tak vyhodil z konceptu, že ja len zostávam v nemom úžase zírať na to, že, preboha, občania Slovenska, toto ste poslali do parlamentu?! A pri správe verejnej ochrankyni práv takéto divadlo, ktoré je karnevalom, karnevalom neznášanlivosti, pohŕdania ľudskými právami, tak takéto divadlo ste prostredníctvom svojich hlasov priniesli do týchto lavíc. Neviem, pôvodná moja reakcia nemá opodstatnenie na kolegu Dostála, lebo v tejto chvíli som absolútne šokovaná tým, čoho sme boli svedkami, ako... Ďakujem za slovo, ale, ale, ako iba jedno môžem povedať, preboha, občania, spamätajte sa, lebo takíto ľudia, takíto ľudia budú hlasovať o vašich právach, o vašich aj ľudských právach! (Potlesk.)
G. Gál, poslanec: (2004-01-23):
Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
M. Hort, podpredseda NR SR: (2008-10-23):
A teraz dávam slovo pánovi poslancovi Burianovi, ktorý ide vystúpiť s faktickou poznámkou na vystúpenie pána poslanca Ivana Mikloša. Nech sa páči.
Šedivcová, Viera, poslankyňa NR SR (2012-09-26):
Vážený pán predseda, keďže v rozprave nevystúpil žiaden poslanec, prosím vás preto, dajte hlasovať o postúpení návrhu zákona do druhého čítania.
Poliačik, Martin, poslanec NR SR (2012-09-19):
Pán kolega Fronc, v jednej veci s vami úplne súhlasím, a to, že nám dramaticky narastá demokratický deficit v Európskej únii, respektíve deficit demokraticky zvolených ľudí, ktorí majú ovplyvňovať dianie týkajúce sa všetkých občanov Európskej únie. Keď sme dnes v situácii, keď nemecká kancelárka, alebo francúzsky premiér, respektíve francúzsky prezident, rozhodujú o veciach, ktoré sa týkajú nášho každodenného bytia, a zo schôdzky ich dvoch častokrát vychádzajú oveľa dôležitejšie rozhodnutia ako zo schôdzky akéhokoľvek iného orgánu Európskej únie, tak potom sa treba podľa mňa legitímne pýtať, akým spôsobom sa dostali do tejto pozície. Nikto zo slovenských občanov nevolil ani nemeckú kancelárku, nevolil ani francúzskeho prezidenta. A v situácii, keď o mnohých veciach rozhodujú úradníci, ktorí sú síce dosadení volenými zástupcami ľudí z jednotlivých členských krajín, ale ich kompetencie narástli do tak obludných rozmerov, že už nemajú pomaly žiadnu kontrolu, tak potom, keď sa máme naozaj svedomito baviť o ďalšej integrácii Európy, tak by sme sa mali baviť v prvom rade o tom, ako demokraticky a priamo voliť ľudí, ktorí rozhodujú v Európskej únii, respektíve o dianí v Európskej únii, pretože ak by sme si zobrali za vzor Spojené štáty americké a mali budovať nejaké Spojené štáty európske, tak by sme sa mali pozrieť na to, akým spôsobom získavajú legitimitu práve ľudia, ktorí v Spojených štátoch amerických o veciach rozhodujú, a pozrieť sa na to, akú legitimitu majú nikým nevolení. (Prerušenie vystúpenia časomerom.)
Blanár, Juraj, podpredseda NR SR (2022-05-24):
Pán poslanec Gyimesi.
Viskupič, Marián, poslanec NR SR (2022-06-21):
Vážený pán predseda, dajte, prosím, hlasovať o tom, že Národná rada berie na vedomie Správu o výsledku hospodárenia Národnej banky Slovenska za rok 2021.
Zmajkovičová, Renáta, podpredsedníčka NR SR (2012-07-26):
Pán poslanec Huba, budete reagovať? (Krátka pauza.) Zapnite pána poslanca!
Poliačik, Martin, poslanec NR SR (2010-10-21):
Keďže tlačivo hlasovacieho lístka musí podľa volebného poriadku vychádzať vždy z parlamentnej tlače, ktorú schválil ústavnoprávny výbor a je to parlamentná tlač, ktorá bola schválená jednomyseľne v ústavnoprávnom výbore, to znamená aj hlasmi opozičných poslancov, nebola iná možnosť ako zostaviť hlasovací lístok, ako tá, ktorú sme mali včera v rukách. Aby bolo, ale zadosťučinenie na mieste, navrhujem procedurálnym návrhom, aby bola celá vec vrátená ústavnoprávnemu výboru. Ústavnoprávny výbor, aby sa uzniesol na novom rozmiestnení kandidátov na hlasovacom lístku, a aby bola opakovaná voľba potom uskutočnená s novým hlasovacím lístkom, ktorý bude zodpovedať podľa volebného poriadku, parlamentnej tlači na novo prijatej ústavnoprávnym výborom. (Potlesk.)
Paška, Pavol, predseda NR SR (2013-09-03):
(Hlasovanie.) 144 prítomných, 62 za, 80 proti, 2 sa zdržali. Návrh sme neschválili. Pán poslanec Sulík uvedie v prvom čítaní hlasovanie o návrhu pána poslanca Martina Chrena a pani poslankyne Jany Žitňanskej na vydanie zákona č. 576 o zdravotnej starostlivosti. (Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Martina Chrena a Jany Žitňanskej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 572.)
Kollár, Boris, predseda NR SR (2023-06-13):
Nevykrikujte, prosím, pán poslanec. Teraz vystúpi pán poslanec Takáč.
Paška, Pavol, predseda NR SR (2014-10-23):
Ďakujem, prerušujem rokovanie, vyhlasujem obedňajšiu prestávku. O druhej pokračujeme pravidelnými bodmi, upozorňujem, až po ich skončení budeme pokračovať v rokovaní o tomto bode. Ďakujem. (Prerušenie rokovania o 12.06 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-04-23):
O slovo v súlade s rokovacím poriadkom požiadal predseda Národnej rady Peter Pellegrini. Nech sa páči, pán predseda.
Danko, Andrej, predseda NR SR (2018-11-29):
Pán poslanec Baška.
Richter, Ján, minister práce, sociálnych vecí a rodiny SR (2019-11-28):
Ďakujem pekne za slovo. Vážený pán poslanec, v mene ministra obrany, ktorého dnes zastupujem, vám ďakujem za položenú otázku. Dovoľte mi, aby som prečítal odpoveď pána ministra Petra Gajdoša. Vážený pán poslanec, dovoľte, aby som sa, vám ozrejmil niektoré skutočnosti ohľadne ochrany utajovaných skutočností, nakoľko s touto oblasťou ste neprichádzal do styku. K tomu, aby som vám mohol odpovedať napríklad na otázku, či vojenské spravodajstvo disponuje informáciou o podozrení zo špionáže k nejakej osobe, museli by sa vykonať lustrácie vo všetkých informačných systémoch a záznamoch v rámci vojenského spravodajstva. Uvedené systémy a záznamy sú klasifikované až do stupňa utajenia Prísne tajné. To znamená, že keby som vám na uvedenú otázku odpovedal, obdŕžali by ste utajovanú informáciu. Informácia, že vojenské spravodajstvo žiadnou informáciou k podozrivej osobe nedisponuje, taktiež predstavuje utajovanú skutočnosť, nakoľko aj táto skutočnosť predstavuje dôležitú informáciu. Je samozrejmé, že pre každú rozviedku je jednou z najcennejších informácií údaj, či domáca kontrarozviedka monitoruje, rozpracováva alebo podozrieva pracovníkov cudzej rozviedky. Na základe toho plánuje svoju ďalšiu činnosť, zvyšuje alebo znižuje úroveň vlastných spravodajských opatrení a podobne. Vzhľadom na to, že sme na verejnom zasadnutí Národnej rady Slovenskej republiky, sa musíte uspokojiť s takouto odpoveďou. Pán Dostál, ak by ste aj napriek tomu všetkému, čo som vám uviedol, naďalej chceli, aby som vám odpovedal, a povedali by ste mi, že to nechcete pre seba, ale napríklad pre nejakých novinárov, dopustili by ste sa s najväčšou pravdepodobnosťou ohrozovania utajovaných skutočností a mňa by ste navádzali na porušenie zákona. Rešpektujem právo politikov, novinárov, ale aj obyčajných ľudí klásť rôzne otázky, ale každý by si mal byť vedomý, že právo klásť otázky a dožadovať sa odpovedí by nemalo byť zároveň navádzaním na páchanie protiprávneho opatrenia. Ďakujem za pozornosť. Podpísaný Peter Gajdoš.
P. Paška, predseda NR SR: (2006-10-17):
(Hlasovanie.) Prítomných 143, za 131, zdržalo sa 8, nehlasovali 4. Konštatujem, že Národná rada sa uzniesla, že prerokuje tento návrh zákona v druhom čítaní. Pôjdeme teraz hlasovať o pridelení návrhu výborom, určení gestorského výboru, ako aj určení lehôt výborom na jeho prerokovanie v druhom čítaní.
Danko, Andrej, predseda NR SR (2016-09-21):
Poprosím o kľud v sále.
Ďuriš Nicholsonová, Lucia, podpredsedníčka NR SR (2018-01-31):
S faktickou poznámkou, pán poslanec Dostál.
Hrušovský Pavol, predseda NR SR (2011-12-01):
Páni poslanci, prosím, aby sme sa rešpektovali, jeden druhého.
Benčík, Ján, poslanec NR SR (2022-05-10):
Pán predseda, v rozprave vystúpil pán poslanec Kyselica, ktorý podal pozmeňujúci a doplňujúci návrh. Spoločná správa gestorského výboru obsahuje dva body, budeme o nich hlasovať spoločne, dajte, prosím, o nich hlasovať.
Bugár, Béla, podpredseda NR SR (2016-09-13):
Ďalej v rozprave bude vystupovať pán poslanec Viskupič. Nech sa páči, máte slovo.
Bugár, Béla, podpredseda NR SR (2019-09-12):
Ďakujem pekne. Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 1608). Návrh predkladá pani ministerka Kalavská. (Predsedajúcemu zazvonil služobný telefón.) Hlásia, kde je. (Predsedajúci krátko telefonoval služobným telefónom.) Vraj je na ceste, tak vyhlasujem krátku 5-minútovú prestávku. (Prestávka.) (Po prestávke.)
Susko, Boris, poslanec NR SR (2014-01-28):
Vážený pán predseda, vážené pani poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Predmetný vládny návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady tento vládny návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí číslo 830 z 13. januára 2014 navrhol, aby vládny návrh zákona prerokovali: ústavnoprávny výbor, výbor pre hospodárske záležitosti a výbor pre sociálne veci, za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného vládneho návrhu zákona je zrejmý účel navrhovanej úpravy. Cieľom návrhu zákona je rozvíjať a riešiť otázku súkromného trhového nájomného bývania v Slovenskej republike. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 830. Pán predseda, prosím, otvorte všeobecnú rozpravu.
Laššáková, Jana, podpredsedníčka NR SR (2014-09-12):
Príjemné, dobré ráno, vážené pani poslankyne, páni poslanci, otváram štvrtý rokovací deň 37. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Igor Choma, Ľudovít Kaník, Ján Mičovský, Richard Raši, Peter Vörös. Na zahraničnej pracovnej ceste je predseda Národnej rady Pavol Paška a podpredsedníčka Národnej rady Renáta Zmajkovičová a poslanec Ján Hudacký. Pokračujeme v prerušenej rozprave v druhom čítaní o návrhu poslancov Jany Laššákovej, Jána Senka a Emílie Müllerovej a Michala Bagačku na vydanie zákona, ktorým sa mení a dopĺňa banský zákon (tlač 1055). Pán poslanec Senko je už na mieste určenom pre navrhovateľov, aj pán spravodajca Maroš Kondrót. Písomne do rozpravy je prihlásený Mikuláš Huba, ktorému dávam slovo. Nech sa páči, pán poslanec. [Pokračovanie rokovania o návrhu poslancov Národnej rady Slovenskej republiky Jany Laššákovej, Jána Senka, Emílie Müllerovej a Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov , tlač 1055.]
Bugár, Béla, podpredseda NR SR (2018-06-20):
Nech sa páči, prezentujme sa a hlasujme. Pán poslanec Vážny, netelefonujte! (Hlasovanie.) Prítomných 141, za 78, proti 14, zdržalo sa 49 poslancov. Uznesenie sme schválili. Znovu prosím pána poslanca Baláža, aby uviedol hlasovanie o návrhu uznesenia k programu stability na rok 2018 až 2021, tlač 986. (Hlasovanie o Programe stability Slovenskej republiky na roky 2018 až 2021 , tlač 986.)
J. Vaľová, poslankyňa: (2009-03-11):
Ďalší materiál takisto pojednáva o tom, že dohľad na mieste zistil, že DSS-ky sa správajú ako štandardné súkromné spoločnosti, ktoré prijímajú obchodné rozhodnutia o spôsobe nakladania s vlastným majetkom bez ohľadu na to, že vlastný majetok spoločnosti je účelovo viazaný pre prípad jeho doplnenia do dôchodkového fondu v prípade porušenia ustanovenia o tzv. benchmarkingu, § 91 ods. 9 zákona o DSS-kách. Ešte stále si myslíte aj po týchto slovách, po tých vetách, ktoré sa mi dostali, odborných, do rúk, že my útočíme na druhý pilier? Tak sa treba nad týmito slovami zamyslieť a povedať si, kde sú garancie, kde je slušnosť a kde sú pravidlá tak, ako ste ich nastavili v DSS-kách.
B. Bugár, podpredseda NR SR: (2002-02-21):
A. M. Húska, poslanec: Vážený pán predsedajúci, vážené kolegyne a kolegovia. Predložený návrh zobrazuje schopnosť spoločnosti na sebareflexiu, posudzovanie svojej minulosti, svojej vlastnej zodpovednosti a prípadne pokusu o odškodnenie, respektíve, presnejšie povedané, zmiernenie niektorých krívd. Samozrejme, že je to dané jednak možnosťami, do akej miery každú krivdu môžeme odčiniť alebo zmierniť. Pochopiteľne, zahŕňa hmotnú sebareflexiu vo forme určitých záväzkov. Pripomienky pána poslanca Kötelesa, ktoré hovoria, že niektorí občania neboli odškodnení Maďarskou alebo Rumunskou republikou, nesmieme brať našu povinnosť za iných. Chcem však upozorniť na jedno, že som dostal od Slovenského zväzu bývalých príslušníkov vojenských táborov nútených prác a pomocných technických práporov žiadosť, aby bolo uvažované aj o odškodnení alebo zmiernení, presnejšie povedané, o zmiernení niektorých krívd aj pre týchto ľudí. Návrh predložil uvedený zväz na Ministerstvo obrany Slovenskej republiky v novembri minulého roku a dokonca bol prejednaný a upravený na jednorazové odškodnenie bývalých príslušníkov vojenských táborov nútených prác, a to v zmysle uvedeného návrhu za odškodnenie za každý mesiac služby do 24 mesiacov vo výške 1 500 Sk a za každý ďalší mesiac výnimočného cvičenia, pretože treba rátať s tým, že niektorí vôbec neboli v rámci tohto cvičenia obmedzení len na obdobie vojenskej základnej služby, ale boli aj dlhšie, na 2 000,- Sk na každý ďalší mesiac, ale najviac vo výške 60 000 Sk za jedného odškodneného. Chcem zdôrazniť, že tých ľudí už naozaj nie je veľa. Doteraz všetky ostatné zložky prenasledovaných bývalým režimom boli už jednorazovo alebo inak odškodnené, s výnimkou uvedených príslušníkov vojenských táborov nútených prác. Pretože predpokladám, že asi nemôžeme celkom spojiť tieto dve skutočnosti, keď ide zakaždým v podstate o zmiernenie krívd a tieto zmiernenia krívd nemôžeme ohraničiť len určitým obdobím, tak predpokladám, že predložíme poslaneckú iniciatívu na riešenie tohto, tejto problematiky, v osobitnom návrhu. Myslím si, že musíme naozaj veľmi citlivo zvážiť jednak to, čo zoberieme na seba ako povinnosť existujúcich generácií voči ľuďom, ktorým bolo ukrivdené, ale na druhej strane, samozrejme, musíme brať ohľad na ekonomické podmienky, v ktorých sa štát nachádza, aby sme to takzvané zmiernenie krívd neurobili takým spôsobom, že by sme ukrivdili budúce generácie. Z takýchto dôvodov predložíme svoj doplňujúci návrh. Ďakujem.
Pellegrini, Peter, predseda NR SR (2015-11-26):
Prezentujme sa a hlasujme o bode 115 spoločnej správe s odporúčaním gestorského výboru tento bod schváliť. (Hlasovanie.) Prítomných 133 poslancov, za hlasovalo 85, zdržalo sa 43 poslancov, nehlasovalo 5 poslancov. Tento bod sme schválili.
Bašistová, Alena, poslankyňa NR SR (2017-11-28):
Predloženým návrhom sa odstraňujú interpretačné problémy pri predkladaní kolaudačných rozhodnutí v rámci konania o zapísaní do registra poskytovateľov sociálnych služieb tak, aby bolo jasné, že kolaudačné rozhodnutie nemá znieť na konkrétny druh sociálnej služby. Teraz by som pristúpila ku prednesu pozmeňujúceho návrhu. V čl. I sa za bod 54 vkladá bod 55, ktorý znie: 55. V § 64 ods. 4 sa na konci prvej vety pripájajú tieto slová: „zodpovedajúceho účelu druhu sociálnej služby“. Nasledujúce body sa primerane prečíslujú. Novovložený bod 55 nadobudne účinnosť 1. januára 2018. Ďakujem za pozornosť.
Košútová, Magda, poslankyňa NR SR (2011-04-05):
Ďakujem pekne. Ja som sa prihlásila s procedurálnym návrhom. Chcem povedať, že sme opätovne porušili rokovací poriadok, pretože sme pri hlasovaní o spoločnej správe hlasovali o bodoch „1 a 36“. Čiže sme schválili len dva body zo spoločnej správy.
Ďuriš Nicholsonová, Lucia, podpredsedníčka NR SR (2016-12-08):
Pán poslanec, chcete sa vyjadriť? Nech sa páči, máte slovo.
V. Veteška, podpredseda NR SR: (2005-10-26):
(Hlasovanie.) Prítomných 124, za 91, proti 5, zdržalo sa 27, nehlasoval 1. Konštatujem, že sme postúpili prerokovanie tohto návrhu zákona do druhého čítania. Prosím, uveďte ďalšie hlasovanie. V. Horák, poslanec: Súčasne odporúčam, aby v súlade s rozhodnutím predsedu Národnej rady Slovenskej republiky č. 1325 z 22. septembra 2005 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie, rozpočet a menu aj Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre financie, rozpočet a menu a zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
P. Hrušovský, podpredseda NR SR: (2002-08-20):
(Hlasovanie.) Prítomných 89 poslancov, za 44, proti 7, zdržalo sa 33 poslancov, nehlasovalo 5. Neschválili sme pripomienku pod bodom číslo 7. Páni poslanci, vyčerpali sme hlasovanie o pripomienkach. Pán spoločný spravodajca, môžeme pristúpiť k tretiemu čítaniu. G. Palacka, poslanec: Áno, môžeme pristúpiť k tretiemu čítaniu, pán predsedajúci. Prosím, aby ste otvorili rozpravu.
Matovič, Igor, poslanec NR SR (2013-09-17):
Aby ste vedeli, čo sa stalo za dverami, tak za dverami sa do nás pustili štyria poslanci SMER-u, chrapúnsky... (Smiech v sále.) Chlapci nedokázali tuto na férovku pred dverami, vytiahli nás von a tam ešte teraz, možno tam Jojo Viskupič ešte je. Úplní, totálni primitívi! (Prerušenie vystúpenia predsedajúcou.)
Danko, Andrej, predseda NR SR (2019-09-10):
Pán poslanec, čo ešte potrebujete? (Smiech v sále.)
Hrnčiar, Andrej, podpredseda NR SR (2019-09-18):
Pán poslanec Dostál. (Reakcie z pléna.) Pán poslanec Kotleba.
M. Hort, podpredseda NR SR: (2007-09-19):
Posledným písomne prihláseným do rozpravy je pán poslanec Ivan Štefanec. Nech sa páči, pán kolega, je tu priestor pre vaše vystúpenie v rozprave.
Figeľ, Ján, podpredseda NR SR (2014-03-18):
Ďakujem pekne, otváram všeobecnú rozpravu, do ktorej som dostal štyri prihlášky alebo štyri mená. Na zozname za klub MOST pán Ivan Švejna, OĽaNO Erika Jurinová a KDH Július Brocka. Samostatne Jozef Mihál. Takže teraz prišiel váš čas, pán kolega Švejna, nech sa páči.
Bugár, Béla, podpredseda NR SR (2019-09-12):
Ďakujem. Vyhlasujem rozpravu o tomto bode programu za skončenú, predpokladám, že, pani ministerka, chcete mať závereč... (Reakcia ministerky.) Do piatej alebo potom budeme pokračovať po hlasovaní. Nech sa páči.
T. Cabaj, poslanec: (2002-02-22):
J. Migaš, predseda NR SR: Dobre. Informácia bude rozdaná o chvíľu poslancom do lavíc. Všetko k tomuto bodu. Pán poslanec Mikloško, nech sa páči.
Benčík, Ján, poslanec NR SR (2021-10-20):
... aby sa ako nástroj politickej súťaže (reakcie z pléna) využívali narážky na deti politikov... (Reakcie z pléna a prerušenie vystúpenia predsedajúcim.)
Madej, Róbert, poslanec NR SR (2019-01-30):
Ďakujem veľmi pekne. Rád by som pripomenul členom ústavnoprávneho výboru, že je zvolaná schôdza nadnes na 12.00, a súčasne ubezpečil, že jediným bodom programu je vládny návrh zákona o podmienkach výkonu volebného práva. Ďakujem pekne.
P. Paška, predseda NR SR: (2010-03-04):
(Hlasovanie.) 132 prítomných, 116 za, 9 proti, 7 sa zdržalo. (Potlesk.) Schválili sme vládny návrh zákona o preukazovaní pôvodu majetku. Odhlasovali sme prerokované dva body programu. Vyhlasujem prestávku do 17.20 hodiny. Budeme pokračovať skráteným konaním o vládnom návrhu zákona o potravinách. (Prestávka.) (Po prestávke.)
Laššáková, Jana, podpredsedníčka NR SR (2014-04-01):
S reakciou pán poslanec Nagy. Nech sa páči.
Gašpar, Tibor, poslanec NR SR (2024-02-08):
Ďalej budeme hlasovať o bode 320 druhého pozmeňujúceho návrhu pána poslanca Galka.
Sulík, Richard, poslanec NR SR (2012-11-07):
Ďakujem pekne. No, na štátnych hmotných rezervách už častejšie sa diali čudné veci. Naposledy teda, čo ja evidujem, sme zaregistrovali rozkrádačku s nejakými platinovými sitkami a nebola to SaS. Predložiť teraz zákon, ktorý umožní robiť ešte väčšie pofidérnosti, určite nie je správne. Malo by to byť skôr naopak. Tie procesy by mali byť transparentné, keď raz sú štátne hmotné rezervy preto, aby boli vo vlastníctve štátu, tak nemalo by sa, nemalo by byť umožnené robiť rôzne konštrukcie, že štát vlastne namiesto tej, tej fyzickej rezervy povedzme ropy nebude, bude vlastniť nejaký papier, kde bude mať iba napísané, že tak tu a tu má ropu, ale keď dôjde naozaj k nutnému prípadu, tak tej ropy nebude. Preto SaS je proti tomuto zákonu a čo nás prekvapuje, že takto rýchlo sa to znásilňuje. Opäť minimálna diskusia, behom dvoch dní bude takýto zákon schválený, ktorý umožní robiť veľmi pofidérne veci. Ako som už vravel, jednu rozkrádačku, minimálne teda túto jednu sme už zažili aj my už s platinovými sitkami a nebola to SaS. Ďakujem.
Laššáková, Jana, podpredsedníčka NR SR (2013-03-14):
Ďakujem, pán minister. Druhú otázku položil pán poslanec Pavol Zajac ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, podľa mojich informácií Národná diaľničná spoločnosť uzavrela začiatkom tohto roka kvôli výstavbe nového oplotenia diaľnice D1 v úseku Trnava – Horná Streda dohodu s obcou Pečeňady o úhrade za realizáciu, výrobu drevín v katastrálnom území obce Pečeňady v sume 154 407 eur, podľa uvedenej zmluvy nie je jasné, na akých parcelách obecných alebo súkromných sa bude realizovať predmetný výrub a ani to, aká je spoločenská hodnota odstránených drevín, teda za čo vlastne vyplatí NDS obci Pečeňady viac ako 154 tisíc eur, schválil tento výrub príslušný úrad životného prostredia?“ Pán minister, prosím vás o odpoveď, ako aj o oznámenie ukončenia odpovede.
Richter, Ján, poslanec NR SR (2022-09-21):
Ďakujem pekne. Veľmi stručne. V konečnej miere aj pán poslanec Kočiš isté veci pomenoval. Ja by, si tiež osobne myslím, že čo sa týka tých prosociálnych návrhov, nemali by sme sa deliť, že či to predkladá koalícia alebo opozícia. Dôležitý je ten konečný výsledok, ktorý z toho vyplýva. Ale, a to hovorím veľmi otvorene, zvykli sme si už na to, že, bohužiaľ, je to hlavne poslanecký klub SME RODINA, ktorý to delí. Možno v opozícii schvaľuje, podporuje, keď je v koalícii a pri vláde, tak to ruší. A v tomto prípade som rád, že si možno uvedomili kolegovia z tohto klubu, že ten príspevok je dôležitý, aj to rozširujú dokonca ešte aj o, o ten rodičák. Takže každopádne podporím. Možno k tej poznámke, pani poslankyňa, vaša, že zobrali ste vietor z plachát opozícii. No nezobrali. Opozícia reagovala prvá. Vy idete až následne, ale vôbec mi to nevadí pre to a na to, aby som tento váš návrh nepodporil. Ďakujem.
J. Medveď, minister životného prostredia SR: (2010-02-03):
Ďalej sa týmto zákonom snaží predísť podaniu žaloby na Súdnom dvore Európskych spoločenstiev proti Slovenskej republike vzhľadom na to, že výhrady Európskej komisie k transpozícii čl. 6 smernice o ochrane prirodzených biotopov a voľne žijúcich živočíchov a rastlín vecne súvisia s ustanoveniami zákona o posudzovaní vplyvov na životné prostredie a o zmene a doplnení niektorých zákonov v znení neskorších predpisov bolo potrebné vykonať právnu úpravu aj v tomto zákone. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Realizácia navrhovaných ustanovení zákona v praxi bude mať dopad na verejné financie, nebude mať zvýšený dopad na podnikateľské prostredie, nebude mať negatívny dopad na zamestnanosť a bude mať pozitívny vplyv na životné prostredie. Vážený pán predseda, vážení páni poslanci, vážené panie poslankyne, verím, že navrhovaný zákon schválime.
M. Číž, podpredseda NR SR: (2008-02-05):
Teraz má slovo pán poslanec Miššík.
Pčolinský, Peter, podpredseda NR SR (2023-06-16):
Ďakujem. V stredu 11.00 h. Prerušujem rokovanie o tomto bode. Budeme pokračovať druhým čítaním o zákone z 18. mája 2023, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov, vrátenom prezidentkou Slovenskej republiky na opätovné prerokovanie Národnou radou. Materiál má tlač 1741 a poprosím poslanca Filipa Kuffu ako spravodajcu, aby prišiel do rokovacej sály. Pán poslanec Filip Kuffa, príďte do rokovacej sály, ste spravodajca k tlači 1741. Nakoľko pán spravodajca nie je prítomný, tento bod, bohužiaľ, prepadáva. Nasledujúcim bodom je prvé čítanie návrhu poslankýň Miernej, Brisudovej na vydanie zákona... to sú všetky vetá už prebraté? (Reakcie z pléna.) Dva prepadli. Vyhlasujem dvojminútovú prestávku. (Prestávka.)
Žiak, Miroslav, poslanec NR SR (2021-09-28):
Áno, ale ja si myslím, že skutočné zámery predkladaného návrhu zákona sú skôr negatívne ako pozitívne, lebo nejde o pomoc, ale o nezmyselné zákazy na základe náboženskej viery a nie na základe faktov. Už v máji minulého roka sa pani predkladateľka Anka Záborská vyjadrila, budem citovať: „Napriek množstvu deklaratórnych kresťanov v parlamente sme za 30 rokov potratový zákon nedokázali zmeniť. Dokážeme to teraz? Nájde sa dosť kresťanov v parlamente? Mám nádej, že to tak bude. Musíme ísť krok za krokom“. Čiže cieľ je jasný. Cieľ neni faktografický. Fakt je o tom, že vy to chcete, pani predkladateľka, len kvôli vašej ideológii a viere, alebo už ste to aj verejne priznali v máji minulého roka. A ja si myslím, že to, na toto sa treba pozrieť... (Prerušenie vystúpenia predsedajúcim.)
Puci, Róbert, poslanec NR SR (2014-05-28):
Ďakujem pekne. V rozprave vystúpili dvaja páni poslanci, nebol podaný žiaden procedurálny návrh. Preto pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Paška, predseda NR SR: (2006-08-03):
Nech sa páči, pani poslankyňa Košútová.
Cigániková, Jana, poslankyňa NR SR (2018-06-13):
Ďakujem. No, ach jaj, táto koalícia lekárov v zdravotníckom výbore naprieč všetkým stranám a presvedčeniam, tak, pán predseda Zelník, asi sa prestanete usmievať a mňa to mrzí, ale musím vám povedať, že považujem za maximálne nekorektné od vás, aby ste svoje zlyhania a zlyhania tejto vlády, ktorá teda, ktorej veľká časť alebo tá podstatná časť má zdravotníctvo v rukách už dvanásť rokov, aby ste to dávali na vrub sestrám alebo komore sestier, ešte aj tak až, až, pre mňa až tak slizky, nechutne to robíte tak, že rozdeľujete tie sestry a nepoviete, že všetky sestry, lebo ich je príliš veľa a došli by ste o krúžky, tak poviete, iba konkrétne z tej komory nám tu robia problémy. Ale viete, ony tu nesedia, nemôžu sa brániť, nemôžu vám na to nič povedať. A považujem od poslanca a predstaviteľa naozaj za absolútne nekorektný boj, pretože ony sa nevedia brániť proti tomuto. Vy sa nestarajte o to, čo povedali a nepovedali sestry. Vy sa starajte o to, aby ste napríklad nehlasovali za zlé návrhy, ktorý tu máme aj teraz, ktorý potom musíme opravovať ešte pred tým, ako prídu do platnosti. Ale akože takýmto spôsobom komunikovať nezdá sa mi to absolútne korektné. Máte v rukách zdravotníctvo dvanásť rokov, alebo SMER má, vy ste teraz súčasťou tejto vlády a myslím si, že je tam oveľa viac vecí, na ktoré treba poukazovať a nie dávať na vrub konkrétnym ľuďom v sesterskej organizácii. Lebo viete, možno by aj iné boli vo vedení, len tie ženy a aj teda muži nemajú možno čas sa angažovať, pretože drú jak také kone, potom utekajú domov starať o rodinu, o deti, a ak ešte majú to šťastie, že potom ako pracujú, ešte nejakú majú. Potom zase na službu. Robia za, robia, jedna robí za tri a vy im poviete, no máte zlé vo vedení. No mohli by mať lepšie, pomôžte im, nebojujte proti nim.
Pelegrini, Peter, poslanec NR SR (2011-09-14):
Ďakujem pekne. Pani predsedníčka, na úvod len krátku otázku: A čo ste vyriešili v Častej-Papierničke za celý deň a polnoc, dokopy čo? Nič. Keď sa mám vyjadriť k tej rozprave, tak áno. Pár poslancov vás bránilo, dokonca jeden má s vami asociáciu polonahej ženy na priečelí plachetnice, ale z tých diskusií ministrov sa mi skôr zdá, že páni ministri bránili skôr svoje ministerské kreslá a nie vás ako osobu, pretože si veľmi dobre uvedomujú, že ak by ste boli odvolaná alebo by ste nebodaj odišli dobrovoľne, tak by o tie kreslá prišli. A to mi je tak ľudsky ľúto, pretože z ich úst som necítil až také úprimné slová, z ktorých by bolo jasné, že im záleží na vás. A ešte takú krátku informáciu pred tým, kým sa rozídeme, lebo už som sa neprihlásil do rozpravy, aby sme nepredlžovali čas. Pravdepodobne akcia Singapur už začala, pretože niektorým podnikateľom na Slovensku sa začína naozaj veľmi dobre dariť, pretože majú možnosť nakupovať od štátneho podniku v správe ministerstva hospodárstva naozaj lukratívne pozemky v rekreačných oblastiach za veľmi super ceny. Mám tu len také dve vzorové zmluvy z júla 2011. Ja vám ich potom dodatočne doručím, pani premiérka, a budem veľmi rád, ak osobnou iniciatívou sa budete zaujímať o to, akou súťažou, či bola vôbec nejaká, či cena je primeraná, boli tieto lukratívne pozemky predané dotyčným subjektom. Dokonca jeden z nich, len pre vašu zaujímavosť, vyplatil kúpnu cenu štátnemu podniku v hotovosti, čo už samo osebe je podozrivé. Ale ešte raz opakujem, Singapur už začal a podnikateľom už je naozaj za vašej vlády dobre. Ďakujem. (Potlesk.)
Saloň, Marián, poslanec NR SR (2022-11-29):
Ďakujem pekne, pán predsedajúci. Pán kolega Dostál, vidíte, že aj vaši teda bývalí koaliční a súčasná pani opozičná naša kolegyňa vám vysvetlili, že ako vznikol termín volieb konania 29. októbra. Keď si spomeniete, predpokladám, že vtedy ste ešte boli súčasťou koalície, čiže vaša koaličná rada rozhodla, lebo predseda parlamentu informoval následne, že na základe rozhodnutia koaličnej rady sa budú tieto spojené voľby konať vtedy a vtedy. A zaujímavý celý paradox bol na tom dokonca to, že sa menil zákon kvôli tomu, aby práve na Dušičky tie voľby neboli. Bol zmenený zákon a aj napriek tomu tie voľby sa uskutočnili vtedy. A čo sa týka spojenia volieb, neviem, ja som nemal ten pocit, aby z mojej faktickej poznámky vzišla kritika voči súčasnému ministerstvu vnútra alebo ministrovi vnútra, že on spojil tie voľby. Však ja viem, že sa to spájalo za nás. Ale ja som len povedal a skonštatoval, že sa to jednoducho neosvedčilo. A čo sa týka účasti, takisto to tu bolo spomínané, že jednoducho tá účasť, skôr tie vúckarské stiahli tie komunálne. A ak, ja som sa pýtal aj, kde ja som bol voliť a konkrétne mne napríklad ten termín volieb vyhovoval preto, že som zo Starej Ľubovne, čiže ten termín som využil na to, že som navštívil aj hroby svojich blízkych doma, takže mne to pomohlo, ale ja som sa v tej komisii pýtal tých ľudí, lebo však sa poznáme, že ak niekto má nejakú výhradu, tak čo robí. Tak komunál áno a vúckarské napríklad odmietali. Čiže to sa kľudne môže stať aj pri spojení prezidentských s eurovoľbami, že ten, kto chce voliť v prezidentských voľbách, tak tam voliť bude. A ten, kto nechce voliť v eurovoľbách, tak aj keď ten termín bude spojený, tak si jednoducho ten lístok neprevezme a bodka. Čiže možno nastane presne taký istý paradox, ako nastal teraz.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 137 poslancov, za 77, proti 59, 1 sa zdržal. Konštatujem, že sme posunuli návrh zákona do druhého čítania. Nech sa páči.
Kuriak, Milan, poslanec NR SR (2022-10-20):
Pán predseda, teraz budeme hlasovať o bodoch spoločnej správy č. 1 a 2 spoločne s návrhom gestorského výboru schváliť.
Hrnčiar, Andrej, podpredseda NR SR (2016-09-14):
Najprv dám faktické poznámky, potom končím možnosť nahlásiť sa s faktickými poznámkami, potom požiadal o vystúpenie spravodajca Martin Poliačik a po ňom môžete ísť. (Reakcia z pléna.) Dobre. Takže faktické poznámky, potom pán poslanec Poliačik, pán poslanec Osuský a poslanec Gröhling. Takže 11 faktických poznámok. Nech sa páči, pani poslankyňa Remišová.
Kočiš, Eduard, poslanec NR SR (2020-06-09):
Ďakujem pekne, pán predsedajúci. Chcem poďakovať ekonomickému expertovi strany SaS pánovi Baránikovi, ktorý tu ohľadne predkladaného zákona o obmedzení, uzatvorení nedeľného predaja nepovedal zhola, ale zhola nič. Stihol akurát dourážať pána kolegu poslanca Juraja Gyimesiho, pána kolegu poslanca Milana Mazureka, tým deklaroval svoju neskonalú, ale ešte raz potvrdzujem neskonalú inteligenciu. Naozaj, pán kolega, veľká vďaka. Dokázal ste niečo, čo dokáže len málo ľudí v tomto pléne. Čo sa týka ekonomiky, na ktorú by ste mali hlavne ako strana, ktorá je ekonomickými číslami posadnutá, argumentovať, neargumentoval ste na ekonomickú stránku veci. Len ste sa tu vyvyšoval a obviňoval niekoho, že sa vyvyšoval predtým. To je ďalšia hlúposť z vašej argumentačnej deskriptívy. A čo sa týka ďalšej veci, to znamená to, že argumentujete, že luxus nedeľného predaja si môžu dovoliť iba ekonomicky silné a bohaté krajiny, možno sčasti sa s tým viem stotožniť, ale k tomuto bohatstvu a k tomuto výdobytku akéhosi luxusu sa tieto krajiny museli dopracovať. To znamená, že nielen ekonomická stránka veci niekedy rozhoduje, ale rozhoduje aj to, ako sa k danému podnikateľskému prostrediu daná vláda jednoducho stavia a jednoducho je mu nápomocná. Čiže ešte raz, ďakujem za váš emotívny prejav, ale jednoducho bol na úrovni druháka až tretiaka základnej školy. Ďakujem pekne.
Zmajkovičová, Renáta, poslankyňa NR SR (2014-12-03):
Ďakujem za slovo. Ja by som chcela na začiatok povedať, že zákon o ochrane a podpore zdravia a verejného zdravia tvrdí, že podnikatelia v zariadeniach pre deti a mládež sú povinní zamerať výchovu detí a mládeže na ochranu zdravia, zabezpečiť pri podávaní stravy, aby bola pripravovaná so zodpovedajúcou energetickou a biologickou hodnotou, a podľa tohto zákona aj prevádzkovatelia sú povinní zabezpečiť výživovú hodnotu hotových pokrmov a nápojov podľa odporúčaných výživových dávok. Prevádzkovateľ musí zabezpečiť, aby sortiment tovaru v bufetoch, v automatoch a iných formách ambulantného predaja zriadeného v rámci zariadenia pre deti a mládež, ktorý je dostupný žiakom a deťom, bol výživovo hodnotný. Všetky tie zložky, ktoré som ja menovala v tom zákone, tak dnes sú vykonateľné, pretože sú vykonateľné v jedálňach a stravovniach v školských zariadeniach. Ak pán prezident hovorí, že nie je vykonateľné, hovorí o podiele, aj vy ste hovorili, pán kolega, že, o podiele ovocnej zložky, mliečnej zložky v sladkých pekárenských výrobkoch, že nie je to možné, tak ja chcem len upozorniť, že všetky voľne ložené výrobky v predajniach musia byť uvedené v katalógu pre klientov, kde sú v súlade s platnou vyhláškou a musí ich predávajúci uviesť zloženie výrobku. Čiže ak to nie je konkrétne na výrobku. A tak isto dnes zakazujú sa cukrovinky, tak pán prezident hovorí, že ale veď to môžu byť aj mliečne výrobky. Áno, mliečne výrobky sa môžu predávať, ale nesmú obsahovať ten cukor, ktorý vlastne je obmedzujúci pre deti. A znovu som sa stretla s tým, že hovorí sa, to je rýchle občerstvenie. My dnes máme veľmi jasne definované, čo je rýchle občerstvenie, zákon o rýchlom občerstvení v zmysle živnostenského podnikania, potom by vlastne sme nemohli, by mnohí živnostníci v tomto rýchlom občerstvení podnikať... (Prerušenie vystúpenia časomerom.)
Kollár, Boris, predseda NR SR (2022-11-08):
Áno.
Jurinová, Erika, podpredsedníčka NR SR (2015-10-01):
Na vaše vystúpenie, pán poslanec, tri faktické, dve faktické poznámky. Uzatváram možnosť prihlásiť sa. Pán poslanec Huba, nech sa páči. Aha, pán poslanec Hlina. Ale nie ste prihlásený.
Kyselica, Lukáš, poslanec NR SR (2023-03-15):
Ďakujem, pán predsedajúci. Vážené pani poslankyne, poslanci, dovoľte, aby som vás informoval o prerokovaní uvedeného návrhu vo výboroch. Predseda Národnej rady pridelil návrh na vyslovenie súhlasu na prerokovanie ústavnoprávnemu výboru a výboru pre ľudské práva a národnostné menšiny. Ako gestorský výbor určil ústavnoprávny výbor, ako aj lehotu na prerokovanie uvedeného návrhu vo výboroch. Ústavnoprávny výbor návrh na vyslovenie súhlasu prerokoval a odporúčal Národnej rade vysloviť súhlas s dodatkovým protokolom a rozhodnúť o tom, že ide o medzinárodnú zmluvu podľa čl. 7 ods. 5 ústavy, ktorá má prednosť pred zákonmi. Výbor pre ľudské práva a národnostné menšiny o návrhu na vyslovenie súhlasu nerokoval, keďže nebol uznášaniaschopný. Ústavnoprávny výbor ako gestorský výbor na návrh spoločnej správy vrátane stanoviska gestorského výboru nerokoval, keďže nebol uznášaniaschopný. Predseda ústavnoprávneho výboru ma zároveň určil za spravodajcu, preto predkladám túto informáciu. Pán predsedajúci, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-05-11):
Poprosím teraz spoločného spravodajcu z ústavnoprávneho výboru pána poslanca Ladislava Andreánskeho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Ďakujem.
Bugár, Béla, podpredseda NR SR (2016-10-21):
Páni poslanci, prosím vás, ak máte niečo, čo chcete súrne prediskutovať, tak mimo rokovaciu sálu. Nech sa páči, pani poslankyňa.
Bugár, Béla, podpredseda NR SR (2018-11-28):
(Ruch v sále a zaznievanie gongu.) Vážené panie poslankyne, vážení páni poslanci, prosím... (Ruch v sále.) Panie poslankyne, páni poslanci, prosím o väčší kľud v rokovacej sále, lebo nebudete ani to počuť, o čom ideme hlasovať. Procedurálny návrh, pán poslanec Pčolinský? Nie?
Grendel, Gábor, poslanec NR SR (2024-01-11):
Ďakujem za slovo, pán predseda. Skrátené legislatívne konanie navrhla táto vláda preto, aby už od budúceho pondelka zaručila beztrestnosť pre svojich kamarátov, trestne stíhaných v rôznych korupčných kauzách. Tak si to napísali do tejto novely trestného zákona. Od 15. januára mala začať platiť amnestia na kauzy Gorila, Emisie, Welten, Báč a ďalšie. Od pondelka budúceho týždňa mali padnúť trestné sadzby za korupčné trestné činy, za podvody, za mnohé prípady, v ktorých sú trestne stíhaní aj autori tejto novely. Koalícia SMER, HLAS, SNS si tento atentát na spravodlivosť naplánovala tak, aby to parlament schválil ešte v decembri minulého roka. A ak by to aj prezidentka vrátila, aby jej veto do budúceho pondelka v tomto parlamente prelomili. To by sa v riadnom legislatívnom procese, samozrejme, takto nedalo stihnúť a v riadnom legislatívnom procese by sa museli vysporiadať aj so stovkami, možno až tisíckami pripomienok a zásadných pripomienok. A ešte jedna poznámka k prvému pokusu o zrušení špeciálneho súdu a špeciálnej prokuratúry z rokov 2006, 2010, ktorý si spomínal. To, čo si opisoval v súvislosti s vtedajším legislatívnym procesom a v súvislosti s tým, čo sa deje teraz, by sa dalo zhrnúť jednou vetou takto. Susko je horší ako Harabin. Možno len v jednej veci, ale v takej zásadnej veci, akou je táto totálna amnestia na korupciu a podvody platí. Že Susko je horší ako Harabin. (Potlesk.)
Blanár, Juraj, podpredseda NR SR (2023-02-07):
S faktickou poznámkou pán navrhovateľ Kremský.
V. Veteška, podpredseda NR SR: (2005-10-27):
Pán navrhovateľ, chcete vystúpiť? Nech sa páči.
B. Bugár, podpredseda NR SR: (2001-11-07):
Takže, vážené panie poslankyne, vážení páni poslanci, tak ako sme sa dohodli, teraz by sme mali hlasovať o troch prerokovaných návrhoch. Vyzývam vás, aby ste sa vrátili do rokovacieho priestoru. Najskôr budeme hlasovať o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov (tlač 1099). Spoločným spravodajcom je predseda výboru pán poslanec Orosz. Pýtam sa vás, či môžeme pristúpiť k hlasovaniu. L. Orosz, poslanec: Ďakujem za slovo, vážený pán podpredseda. K tlači 1099a sú tri pozmeňujúce návrhy. Prvý a druhý vzájomne súvisia, takže odporúčam, aby sme o nich hlasovali spoločne s odporúčaním gestorského výboru schváliť ich.
Zmajkovičová, Renáta, podpredsedníčka NR SR (2013-03-19):
S reakciou pán poslanec Hrnčiar. Nech sa páči.
Galko, Ľubomír, poslanec NR SR (2015-02-04):
Poviem ešte dve vety a potom by som skončil, a by som pokračoval, lebo mám toho ešte veľa. Dve vety k tejto...
Žiga, Peter, podpredseda NR SR (2024-02-15):
Ďakujem pekne, pán overovateľ. Konštatujem, že Národná rada zvolila piatich členov Rady Slovenského pozemkového fondu navrhnutých výborom na funkčné obdobie päť rokov, ktoré začne plynúť od 16. februára 2024. Teraz vás prosím o oznámenie výsledkov hlasovania o návrhu na voľbu členov Rady Rozhlasu a televízie Slovenska za oblasť ekonómie. Nech sa páči, pán overovateľ. (Výsledok verejného hlasovania o návrhu na voľbu člena Rady Rozhlasu a televízie Slovenska , tlač 117.)
Laššáková, Jana, podpredsedníčka NR SR (2015-06-23):
Pán poslanec Galko, nech sa páči.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme. (Hlasovanie.) Prítomných 140, za 139, 1 sa zdržal hlasovania. Konštatujem, že tento návrh sme schválili. Preto prosím teraz pani poslankyňu Pfundtner, aby uviedla hlasovanie v prvom čítaní o vládnom návrhu zákona o ochrane osobných údajov (tlač 704). (Hlasovanie o vládnom návrhu zákona o ochrane osobných údajov a o zmene a doplnení niektorých zákonov , tlač 704.)
Zs. Simon, minister pôdohospodárstva SR: (2005-05-20):
Pôvodný zákon nadobudol účinnosť 1. júla 1998, zákon bol viackrát novelizovaný, a preto nadišiel čas o jeho komplexnú úpravu. Potreba vypracovať ďalšiu novelu zákona vyplynula z uznesenia vlády č. 429 z 5. mája 2004, návrhu východísk rozpočtu verejnej správy na roky 2005 až 2007 a z nevyhnutnosti upraviť niektoré ustanovenia zákona na základe poznatkov z aplikačnej praxe. Predkladaným návrhom zákona sa vypúšťa zo záväznosti systemizácie zaradenie colníkov do platových tried. Počty miest colníkov zaradených do platových tried a v služobných úradoch bude v rámci systemizácie na návrh generálneho riaditeľa Colného riaditeľstva Slovenskej republiky určovať minister financií Slovenskej republiky. Súčasne sa zjednodušuje odvolanie nadriadených zo všetkých funkcií. Návrhom zákona sa ruší aj jedna zo zložiek služobného príjmu, ďalší služobný plat, a zavádza sa nový inštitút, odmena za kvalitné plnenie úloh alebo za vykonanie služobných úloh nad rozsah zverených činností. Navrhuje sa zvýšenie funkčných platov colníkov pre jednotlivé platové triedy a zvýšenie hodnostných príplatkov. Zároveň sa príslušné ustanovenia predkladaného návrhu zákona zosúlaďujú so zákonom č. 428/2002 Z. z. o ochrane osobných údajov a vykonávajú sa zmeny, ktorých potreba vyplynulo zo zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov. Na základe uvedeného odporúčam prerokovanie predloženého návrhu zákona a jeho podporu. Ďakujem za pozornosť.
Dostál, Ondrej, poslanec NR SR (2024-02-15):
Nie, nepočká výbor, lebo...
Mizík, Stanislav, poslanec NR SR (2018-09-18):
Ďakujem za slovo. Vážené dámy a páni, najprv by som chcel zareagovať na pána poslanca Soboňu, ktorý povedal, že je nižšia kvalita, keď je menej žiakov. Ako učiteľ s dlhoročnou praxou si myslím, že keby som mal triedu s piatimi žiakmi, fantasticky by sa mi učilo. Každému žiakovi by som sa mohol veľmi, veľmi veľa venovať. Toľko k tomu. A teraz prejdem k samotnému nášmu návrhu. Moji predrečníci absolútne vyčerpali danú tému a moja rozprava sa bude týkať dvoch článkov našej ústavy. Hneď v Preambule na začiatku stojí „My, národ slovenský“. A teraz prejdem k týmto článkom. Článok 6 našej ústavy, odsek 1 hovorí: „Na území Slovenskej republiky je štátnym jazykom slovenský jazyk.“ Z tohto článku vyplýva, že keď je štátny jazyk jazyk slovenský, je logické, že sú predpoklady a nutnosť, podotýkam nutnosť, mať možnosť sa v ňom vzdelávať. Tieto dve slová „predpoklady a nutnosť“ sú však v Slovenskej republike na niektorých územiach iba dve obyčajné slová z Krátkeho slovníka slovenského jazyka. Na niektorých územiach sú naozaj iba dve slová, ktoré neplatia kvôli predstaviteľom samospráv, ktoré ovládajú príslušníci národnostnej menšiny. Tej národnostnej menšiny, ktorá má vďaka našej ústave, našim zákonom a opatreniam také nadpráva či práva, o ktorých inde vo svete menšiny môžu iba snívať. Aby sme boli v obraze: dvojjazyčné nadpisy, názvy obcí, alebo dokonca ešte aj áut mestskej polície. Tieto vymoženosti majú vďaka ústave, v ktorej na začiatku stojí „My, národ slovenský“. Teda logika by smerovala k tomu, aby nám recipročne vychádzali v ústrety, zvlášť v období, keď na Slovensku prichádza k veľkým presunom obyvateľstva. No našťastie iba nášho slovenského či európskeho. Ale nie, nechcem paušalizovať, ale zdá sa, že niektorí starostovia a poslanci na južnom Slovensku asi majú pocit, že sme Felvidék. Teraz je tu druhý článok našej ústavy. V článku 12 ods. 3 našej ústavy sa okrem iného píše, že „sa zakazujú všetky spôsoby nátlaku smerujúce k odnárodňovaniu“. V niektorých oblastiach na juhu Slovenska evidentne badať skrytý nátlak. Tam sa častokrát obštrukciami znemožňuje vytvoriť slovenskú triedu, slovenskú školu. Reči o nedostatočnej kapacite sú obyčajné obštrukcie či, ľudovo povedané, kecy. Kde je vôľa, tam je cesta. V mojej škole sme napríklad urobili triedu z bývalej kuchynky a tiež aj zo zemepisného kabinetu a ešte zo školníkovej šmykne, kde si robil veci. Tu z tohto miesta vyzývam dotyčných starostov a poslancov, aby našli vôľu aj cestu. Tudom barátom? Szia barátom. A nakoniec by som, dám takú otázku vlastne sám sebe, som zvedavý, ako budú hlasovať poslanci SNS pri tomto našom návrhu zákona, či to nebude tak ako pri hlasovaní o slovenskej hymne, kde mi jeden poslanec, ktorý tu nie je, povedal, že má k nej intímny vzťah, ale nehlasoval za ňu. Ďakujem za slovo.
Šimečka, Michal, podpredseda NR SR (2024-01-19):
Ďakujem. Pani poslankyňa Škopová.
Ďuriš Nicholsonová, Lucia, podpredsedníčka NR SR (2017-03-24):
Ďakujem pekne za vaše vystúpenie, (predsedajúca si odkašľala) pardon, pán poslanec Grendel. Na vaše vystúpenie chcú zareagovať traja páni poslanci a pani poslankyňa s faktickými poznámkami. Končím možnosť prihlásiť sa s faktickou poznámkou. Pani poslankyňa Remišová, nech sa páči.
Jurinová, Erika, podpredsedníčka NR SR (2015-06-26):
Pozdravujeme návštevu, aj keď nevieme teda, odkiaľ prichádzate. Ste vítaní. (Reakcia z pléna.) Výborne, takže pozdravujeme vidiecky parlament. (Potlesk.)